હાર્દિકને મળ્યા બાદ અમદાવાદ ઝોન-1ના ડીસીપી જયપાલસિંહ રાઠોડે મીડિયાને જણાવ્યું હતું કે, હાર્દિકની સ્થિતિ પર પોલીસની નજર છે, અને જો પોલીસને જરુર જણાઈ તો હાર્દિકને આજે હોસ્પિટલમાં દાખલ કરી દેવાશે. મહત્વનું છે કે, હાર્દિકે આજથી પાણી પીવાનું પણ બંધ કરી દીધું છે. સોલા સિવિલ હોસ્પિટલના ડૉ. મનિષા પંચાલના જણાવ્યા અનુસાર, હાર્દિકના શરીરમાં એસિટોનનું લેવલ વધી ગયું છે અને તેનાથી તેની કિડનીને નુક્સાન થઈ શકે છે.